অস্ত্রবিরতি চুক্তি ঘোষণা দিয়ে তা কার্যকরের আগে তালেবানের সাথে বড় সংঘর্ষ ঘটেছে আফগান সরকারের। আফগানিস্তানে দেশজুড়ে চালানো তালেবান হামলায় অন্তত ৪২ নিরাপত্তাকর্মী নিহত হয়েছেন। সরকারি বাহিনীর সঙ্গে এক যুদ্ধবিরতি চুক্তি কার্যকর হওয়ার আগ দিয়ে এ্ সংঘর্ষের ঘটনা ঘটে। শনিবার আফগানিস্তানের উত্তর কুন্দুজ ও পশ্চিম হেরাত প্রদেশে তালিবানরা দু’দফায় এ হামলা চালায় বলে গনমাধ্যমে খবর বেরিয়েছে। আফগানিস্তানে পৃথক দুটি হামলায় দেশটির ৪২ পুলিশ সদস্য নিহত হয়েছেন। এই ঘটনায় আহত হয়েছেন আরো ৬ জন। গণমাধ্যমকে আফগান কর্তৃপক্ষ জানিয়েছে, তালিবান জঙ্গিরা শুক্রবার দিবাগত রাতে উত্তর কান্দুজ প্রদেশের কালা-এ-জাল জেলায় একটি পুলিশ পোস্টে হামলা চালায়। রয়টার্স।